Krizo diplomatik be Qeter 2017

Krizo diplomatik be Qeteri 2017 yew krizo diplomatiko kı dewletanê Erebi vato kı Qeter peşti dano grubanê teroristan u İran, coka inan gırê xo pê Qeteri bırnê, o krizo. Namey ê dewletan têdıma Erebıstanê Seudi, Behreyn, Mısır, Yewiya Emiranê Erebi, Yemen, Libya, Maldiwi, Komoroy, Moritanya, Urdun, Cibuti u Senegalê. http://edition.cnn.com/2017/06/06/middleeast/qatar-middle-east-diplomatic-freeze/index.html

Vatışê enê dewletan ra gore Qeter Rocvetışê Miyani sero peşti dano grubanê teroristan. Gruba Bırayiya Mısılmanan hetê Erebıstanê Seudi, Yewiya Emiranê Erebi u Mısıri ra zey grubê da teroriste vêniyena u Qeter peşti dano cı. Heto bin ra Wesarê Erebi ra tepeya Qeteri mensubê ena grube xo miyan dı kerdê arê, platformê inan vıraşto. Teberê Bırayiya Mısılmanan dı, Qeter peşti dano grubanê teroristanê binan, El Qaide u Dİ rê zi. Hetê Libya ra zi, Qeteri peşti dao hukmatê Tripoli, Mısır u Yewiya Emiranê Erebi peşti dao gruba bine, hukmatê General Halife Hafteri. Tewr peyên dı vatışê qıralê Qeteri Hamad bin Xelifa es-Sani meyda sera pıhêl biyo, vatışê cı verba Amerika u kışta İrani dı biyo. Behreyn zi ida keno kı Qeter warey xo dı peşti dano grubanê kışta İrani, Behreyn dı serewedarıtışi veceno, kaosi vırazeno. Pêro ninan ra tepeya aver hewt (7) dewletanê Erebi gırê xo pê Qeteri bırnao, dezgey medyay Qeteri kerdê illegal, wedarıtê. Mısıri warey heway xo padao Qeterıcan rê, Erebıstanê Seudi, Yewiya Emiranê Erebi u Yemeni zi pêro trafikê hewa, herre u deryay xo paday Qeterıcan rê.http://www.bbc.com/turkce/haberler-dunya-40176025

Desto bin ra Qeter vatışanê enê dewletan raşt nêvêneno, ey ê qebul nêkerdê.https://www.theguardian.com/world/2017/jun/07/qatar-fbi-says-russian-hackers-planted-fake-news-story-that-led-to-crisis-report Enê çehar dewleti zi, pêdıma;
İran, Rusya, Tunıs u Tırkiya diyalog waşto. 

 Referansi 

Kategoriye:Krizê diplomatiki
Kategoriye:2017 de Qeter
Kategoriye:2017 de Rocvetışê Miyani